**Skelbiamas viešosios įstaigos „Sporto miestelis“ dalininko teisių pardavimo viešas aukcionas**

Informacija apie viešąją įstaigą: viešoji įstaiga „Sporto miestelis“, kodas – 302545301, buveinės adresas – V. Krėvės pr. 114, Kaunas.

Įstaigos veiklos tikslai: įgyvendinti sporto objektų – uždaro lengvosios atletikos maniežo, mokymo įstaigų mokomosios sporto bazės, sporto ir sveikatingumo komplekso ir kitų sporto įrenginių statybą, taip pat viešųjų interesų tenkinimas, vykdant visuomenei naudingą veiklą ir veikiant sveikatos, sporto ir kitose srityse ir teikiant šių sričių paslaugas visuomenės nariams, tame tarpe propaguoti ir organizuoti visuomenės aktyvų laisvalaikio praleidimą, naudojant įvairių sporto sričių, turizmo elementus ir derintant juos tarpusavyje, organizuojant savanorišką veiklą. Vykdyti fizinę negalią turinčių asmenų užimtumą, organizuojant kultūrinę veiklą, ugdymą, laisvalaikį, poilsį ir sportą.

Viešosios įstaigos dalininkų kapitalo dydis sprendimo dėl dalininko  teisių pardavimo priėmimo dieną  260,66 Eur. Dalininkų skaičius – 5 (penki). Dalininko Kauno miesto savivaldybės turimų balsų skaičius visuotiniame dalininkų susirinkime – 1 (vienas) balsas.

Su viešosios įstaigos dokumentais galima susipažinti Kauno miesto savivaldybės administracijos Sporto skyriaus 94 B kab., (Aušros g. 42 A) 2016 m. gruodžio 5 d. nuo 9 iki 12 val. ir 2016 m. gruodžio 6 d. nuo 13 iki 16 val. arba kitu iš anksto suderintu laiku, bet ne vėliau kaip viena diena iki aukciono pradžios.

Parduodamų Kauno miesto savivaldybės dalininko teisių pradinė pardavimo kaina, atitinkanti dalininko įnašo į viešosios įstaigos kapitalą vertę, yra 28,96 Eur.

Viešo aukciono vykdytojas – Kauno miesto savivaldybei nuosavybės teise priklausančių viešosios įstaigos „Sporto miestelis“ dalininko teisių pardavimo viešam aukcionui organizuoti ir vykdyti komisija. Aukciono vykdytojo nustatytas minimalus kainos didinimo intervalas – 2 Eur.

Aukciono dalyvių registravimo vieta – Kauno miesto savivaldybės administracijos Sporto skyrius, 94 B kab., Aušros g. 42A, Kaunas, data ir laikas – iki 2016 m. gruodžio 16 d. 15 val.

Dalyvių registravimo tvarka – registruodamasis aukciono dalyviu fizinis asmuo nurodo vardą, pavardę, dokumento, patvirtinančio asmens tapatybę, pavadinimą ir numerį, juridinis asmuo – pavadinimą, kodą, buveinės adresą. Užregistruotam aukciono dalyviui išduodamas aukciono dalyvio bilietas, kuriame įrašomas aukciono dalyvio numeris. Aukciono dalyvis, atvykęs į aukcioną, turi pateikti bilietą ir asmens tapatybę patvirtinantį dokumentą (asmens tapatybės kortelę, pasą arba įgaliojimą atstovauti juridinį asmenį).

Aukciono vykdymo vieta – Kauno miesto savivaldybės administracijos  204 kab., Laisvės al. 96, Kaunas. Aukciono pradžios data – 2016 m. gruodžio 19 d. 13 val.

Aukciono vykdytojo paskirtas kontaktinis asmuo – Kauno miesto savivaldybės administracijos sporto skyriaus vyriausiasis specialistas Giedrius Makauskas (8 37) 73 35 14, el. pašto adresas giedrius.makauskas@kaunas.lt

Institucija, Kauno miesto savivaldybės tarybos sprendimu įgaliota pasirašyti dalininko teisių pirkimo–pardavimo sutartį – Kauno miesto savivaldybės administracijos direktorius.

Sąlygos žiūrovams stebėti aukcioną nesudaromos.